Պապադամ

**Պապադամը** (նաև **պոպադոմ**, ի թիվս այլ տարբերակների), հայտնի որպես **պապադ**, նախուտեստ, առաջացել է Հնդկական թերակղզում: Սև մանր լոբու ալյուրից պատրաստված խմորը կա՛մ լավ տապակվում է, կա՛մ եփվում բաց կրակի վրա, մինչև դառնա խրթխրթան: Կարող են օգտագործվել նաև ոսպի, սիսեռի, բրնձի, տապիոկայի, կորեկի կամ կարտոֆիլի ալյուր։ Պապադամը սովորաբար մատուցվում է ճաշի հետ միասին՝ Հնդկաստանում, Պակիստանում, Բանգլադեշում, Նեպալում, Շրի Լանկայում և Կարիբյան ավազանում: Այն կարելի է վայելել նաև որպես նախուտեստ՝ հաճախ զուգակցելով չատնիի նման սոուսներով կամ վրան մանրացված սոխով և չիլի պղպեղով: Բացի այդ, այն կարող է օգտագործվել նաև կարրի ուտեստի պատրաստման ժամանակ:

## Ստուգաբանություն
*Պապադամ* տերմինը փոխառություն է թամիլերենից՝  , հավանաբար այն առաջացել է սանսկրիտ՝   բառից, որը նշանակում է հարթեցված սկավառակ և հիմնականում հանդիպում է վաղ ջայնական և բուդդայական գրականության մեջ։ Պապադը հայտնի է մի քանի անուններով Հնդկաստանի տարբեր լեզուներով, օրինակ՝   հինդի լեզվով,   տելուգու լեզվով,   կամ   թամիլերենով,   կաննադա լեզվով,   սինհալերենով,   մալայալամ լեզվով,   մարաթի լեզվով,   փենջաբիով,   գուջարաթիով,   օդիա լեզվով և   ասսամերենով։

## Բաղադրատոմսեր
[alt=|մինի|225x225փքս|Ջեքֆրուտի պապադամ [Բանգալոր|Բենգալուրուից]]
alt=|մինի|Խանութներում վաճառվում են տարբեր տեսակի պապադներ։
Պապադի բաղադրատոմսերը տարբերվում են տարբեր տարածաշրջաններում և տնային տնտեսություններում: Դրանք սովորաբար պատրաստվում են ոսպից, սիսեռից, սև գրամ լոբուց, բրնձից, կարտոֆիլից ստացված ալյուրից կամ մածուկից։

Սկզբում խառնում են աղը և գետնանուշի յուղը, որպեսզի ստանան խմոր, որը կարելի է համեմել չիլիով, չամանով, սխտորով կամ սև պղպեղով: Երբեմն ավելացնում են սոդա կամ հանգած կիր։ Այնուհետև խմորի գնդերից բարակ, կլոր շերտեր են ստանում, չորացնում (ավանդաբար արևի տակ) և կարելի է եփել լավ տապակելով, բաց կրակի վրա խորովելով, բովելով կամ միկրոալիքային վառարանի մեջ դնելով՝ կախված ցանկալի վերջնարդյունքից:

Աշխարհի շատ հնդկական ռեստորաններում պապադը մատուցվում է որպես նախուտեստ տարբեր սոուսների հետ, ինչպիսիք են՝ մանգոյի չատնին, թթու դրած բանջարեղենը, սոխի չատնին և ռաիտան։ Մասալա պապադը, որը լցոնված է Սև հնդկական խորտիկով, սոխով, լոլիկով և համեմի տերևներով, հնդկական ամենահայտնի նախուտեստներից է:

## Բաղադրիչներ և պատրաստման գործընթաց
Պապադամը կարելի է պատրաստել տարբեր բաղադրիչներով և մեթոդներով։ Հայտնի բաղադրատոմսերից մեկը ներառում է կեղևահանված սև գրամ լոբու ալյուր, որը խառնում են սև պղպեղի, աղի, մի քիչ բուսական յուղի և սննդային սոդայի հետ, այնուհետև խառնուրդը հունցում են:  Լավ հունցված խմորից ստանում են բարակ, կլոր սկավառակների տեսքով շերտեր, որոնք էլ չորացնում և պահում են հետագա օգտագործման համար։ Պապադը կարող է ներառել նաև բրինձ, ջեքֆրուտ և սագո:

Խոշոր աղացած սև պղպեղը, կարմիր չիլի պղպեղի փոշին, ասաֆոետիդան, չամանը կամ քունջութի սերմերը սովորաբար օգտագործվում են որպես համեմունքներ: Պապադամը կարող է պատրաստվել նաև բրնձի փաթիլներից, ռագի հացահատիկից կամ կուլտի լոբուց։

## Պատկերասրահ

Պատկեր:Pappadum.tif|*Ապադամ*
Պատկեր:Rice_papad.jpg|Բրնձի *պապադամ*
Պատկեր:Urad_Indian_Papad.jpg|Սև լոբու *պապադամ*
Պատկեր:Roasting_Papadums.jpg|Բովված *պապադամ*
Պատկեր:Nepali_Khana.jpg|Նեպալական տհալի *պապադով*
Պատկեր:Raw_Jack_Fruit_Papad.jpg|Հում ջեքֆրուտով *պապադ* ափամերձ Կառնատակայում
Պատկեր:Papadum_at_restaurant_Milan_Nepal.jpg|Չատնիով *պապադամ*, հաճախ մատուցվում է որպես  նախուտեստ աշխարհի հարավասիական ռեստորաններում։
Պատկեր:Urad_papad,_microwaved.jpg|Միկրոալիքային վառարանի մեջ պատրաստված *պապադ*


## Տես նաև
* Չատնի
* Հնդկական խոհանոց

## Ծանոթագրություններ

Կատեգորիա:Բուսակերական խոհանոց
Կատեգորիա:Բրնձով ուտեստներ
Կատեգորիա:Թխվածքներ
Կատեգորիա:Խավարտներ
Կատեգորիա:Հացամթերք
Կատեգորիա:Հնդկական խոհանոց
Կատեգորիա:Ուտեստ և ըմպելիք
Կատեգորիա:Պակիստանական խոհանոց